open-index/open-wikipedia-markdown huggingface dataset:
Ιερός Ναός Παναγίας Σμύρνης (Santa Maria)

Ο **Ιερός Ναός Παναγίας Σμύρνης ή Ιερός Μητροπολιτικός Ναός Κοιμήσεως της Θεοτόκου Σμύρνης** *()* βρίσκεται στην παλιά φράγκικη γειτονιά της συνοικίας *Κονάκι* της Σμύρνης στην Τουρκία. 

Κατασκευάστηκε από τους Φραγκισκανούς που ήταν εγκατεστημένοι στη Σμύρνη αφιερωμένη στην Παναγία με την ονομασία *Santa Maria*  και λειτούργησε το 1698.

Την χρήση του ναού είχε η Ρωμαιοκαθολική Εκκλησία με Φραγκισκανούς ιερείς που εξυπηρετούσαν μια κοινότητα περίπου 200 ατόμων, ενώ από το 2023 έχει παραχωρηθεί στην Ορθόδοξη Εκκλησία και την Ιερά Μητρόπολη Σμύρνης

## Παραχώρηση στην Ορθόδοξη Εκκλησία

Στις 6 Απριλίου 2023, ο Πάπας Φραγκίσκος, ανταποκρινόμενος σε αίτημα του Οικουμενικού Πατριάρχη Κωνσταντινουπόλεως Βαρθολομαίου, παραχώρησε το ναό στην Ορθόδοξη Εκκλησία για την εξυπηρέτηση των λατρευτικών, πνευματικών και εκκλησιαστικών αναγκών της Ιεράς Μητρόπολης Σμύρνης.

Ο Ναός τιμάται στην Κοίμηση της Θεοτόκου, με ημέρα εορτασμού - πανηγύρεως την 15ην Αυγούστου. Ο Ναός άρχισε να λειτουργεί από την Κυριακή 15 Οκτωβρίου 2023.

Αποτελεί τον Μητροπολιτικό Ναό της Ιεράς Μητροπόλεως Σμύρνης.

## Αρχιτεκτονική

Η βόρεια, νότια και ανατολική όψη του ναού είναι αρκετά απλή στο σχεδιασμό, αλλά η κύρια πρόσοψη και ο εσωτερικός χώρος περιλαμβάνουν λεπτότερη, πιο περίτεχνη κατασκευή.  

Στο εσωτερικό του ναού διακρίνονται η μίμηση της αρχαιολογικής αρχιτεκτονικής, η σιδερένια οροφή και η περίτεχνη αψίδα. Το κτήριο χτίστηκε συμμετρικά και κατά μήκος στην κατεύθυνση ανατολής-δύσης. Έχει μονόκλιτη κάτοψη βασιλικής. Έχει ενδείξεις από την εποχή της Αναγέννησης και του Μπαρόκ, που φαίνονται στα παράθυρα, τις κολώνες και το υλικό που χρησιμοποιείται. Στην εκκλησία υπάρχουν πολλές κορινθιακές κολώνες. 

Η εκκλησία έχει τρεις πόρτες: μία κύρια και δύο πλαϊνές. Η κύρια πόρτα ανοίγει μόνο τις τελετουργικές ημέρες.

## Δείτε επίσης
* Φραγκολεβαντίνοι

## Παραπομπές


## Εξωτερικοί σύνδεσμοι
* 

Κατηγορία:Ρωμαιοκαθολικές εκκλησίες στη Σμύρνη
Κατηγορία:Διαμέρισμα του Κονάκ
Παναγια
Κατηγορία:Εκκλησίες αφιερωμένες στην Κοίμηση της Θεοτόκου
Δέκα μυθιστορήματα και οι συγγραφείς τους

***Δέκα μυθιστορήματα και οι συγγραφείς τους*** (αγγλικός τίτλος:*Ten Novels and Their Authors)* είναι έργο λογοτεχνικής κριτικής του Σόμερσετ Μομ που δημοσιεύθηκε το 1954. Ο συγγραφέας συγκέντρωσε αυτά που θεωρούσε ότι ήταν τα δέκα σημαντικότερα μυθιστορήματα και έγραψε κριτική για τα βιβλία και τους συγγραφείς. 

## Τα δέκα μυθιστορήματα
Το βιβλίο είναι μια συλλογή άρθρων που ο Σόμερσετ Μομ είχε γράψει στο παρελθόν για το περιοδικό *Redbook*. Τα μυθιστορήματα που αναφέρονται σε αυτά τα άρθρα είναι:

# *[[Η ιστορία του Τομ Τζόουνς, ενός έκθετου]]* του Χένρι Φίλντινγκ  (1749)
# *[[Περηφάνια και Προκατάληψη]]* της Τζέιν Όστεν (1813)
# *[[Το Κόκκινο και το Μαύρο]]* του Σταντάλ (1830)
# *[[Ο μπάρμπα-Γκοριό]]* του Ονορέ ντε Μπαλζάκ (1835)
# *[[Ντέιβιντ Κόπερφιλντ (μυθιστόρημα)|Ντέιβιντ Κόπερφιλντ]]* του Τσαρλς Ντίκενς (1849)
# *[[Μαντάμ Μποβαρύ]]* του Γκυστάβ Φλωμπέρ (1856)
# *[[Μόμπι Ντικ|Μόμπι-Ντικ]]* του Χέρμαν Μέλβιλ (1851)
# *[[Ανεμοδαρμένα Ύψη]]* της Έμιλυ Μπροντέ (1847)
# *[[Αδελφοί Καραμάζοφ|Οι αδελφοί Καραμάζοφ]]* του Ντοστογιέφσκι (1879-80)
# *[[Πόλεμος και Ειρήνη]]* του Τολστόι (1869)

## Παραπομπές


Κατηγορία:Έργα του Ουίλιαμ Σόμερσετ Μομ
Καρλ φον Μπόντελσβινγκ

Ο **Καρλ φον Μπόντενσβινγκ** (γερμ. *Carl von Bodelschwingh*, 1800 -1873) ήταν Γερμανός διοικητικός δικηγόρος στο Βασίλειο της Πρωσίας. Στην επαρχία της Βεστφαλίας ήταν περιφερειακός διοικητής της περιφέρειας Χαμ και πρόεδρος της περιφέρειας στο Άρνσμπεργκ. Διετέλεσε υπουργός Οικονομικών της Πρωσίας για έντεκα χρόνια και ήταν μέλος του επαρχιακού κοινοβουλίου της Βεστφαλίας. Πριν και μετά την ίδρυση της Γερμανικής Αυτοκρατορίας ήταν μέλος του Ράιχσταγκ. Ήταν διοικητής   του Βεστφαλικού συνεταιρισμού του Τάγματος του Αγίου Ιωάννη και κατοικούσε στον οίκο Χάιντε στο σημερινό Ίλτσεν κοντά στην Ούννα.
## Παραπομπές

Κατηγορία:Γερμανοί υπουργοί
Κατηγορία:Πρώσοι πολιτικοί
Καστρί Λάρισας

Το **Καστρί** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Το Καστρί βρίσκεται στην πεδιάδα της Λάρισας, στους δυτικούς πρόποδες του όρους Μαυροβούνι σε υψόμετρο 80 μέτρων. Απέχει περίπου 32 χιλιόμετρα Α. από την Λάρισα και 18 χιλιόμετρα ΝΔ. από την Αγιά (έδρα του δήμου). Βορειοδυτικά του χωριού είναι το Νεοχώρι και νοτιοανατολικά η Κάτω Αμυγδαλή. 

Η γύρω περιοχή κατοικείται συνεχώς από τη Νεολιθική Εποχή ενώ υπάρχει ακόμα, στα βόρεια του οικισμού, λατομείο μαρμάρου το οποίο λειτούργησε κατά τη Μακεδονική περίοδο και τους Ρωμαϊκούς χρόνους. Από αυτό προέρχονται επιτύμβιες στήλες, επιγραφές και μάρμαρα για τα αρχαία θέατρα της Λάρισας και των Παγασών. Υπάρχουν ακόμα ερείπια ρωμαϊκών λουτρών στη θέση "Χαμάμια". 

Το βυζαντινό κάστρο του Καστρίου είναι κτισμένο πάνω στα θεμέλια αρχαίου ελληνικού τείχους ενώ έχουν βρεθεί νομίσματα και κεραμική πρώιμης ελληνιστικής περιόδου που υποδηλώνουν την ύπαρξη οχυρωμένης πόλης ήδη από την περίοδο αυτή. Το κάστρο από την ίδια του τη θέση, σύμφωνα με τον Ν. Νικονάνο *«μπορούσε να ελέγχει τον κάμπο της Λάρισας, την είσοδο στην πεδιάδα της Αγιάς και το δρόμο προς τα Κανάλια και το Βόλο»*. Μέσα στο χώρο του κάστρου βρίσκεται ο ναός του Αγίου Γεωργίου (12ος-13ος αιω.).

## Διοικητικά - πληθυσμιακά στοιχεία
Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Κασθαναίας και το 1912 στο ΦΕΚ 262Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'', μαζί με το Νεοχώρι αποτελούν την κοινότητα Καστρίου που υπάγεται στη Δημοτική Ενότητα Λακερείας του Δήμου Αγιάς και σύμφωνα με την απογραφή 2011 απογράφησαν 207 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές είναι:

## Εξωτερικοί σύνδεσμοι
* Κάστρο Καστρίου Αγιάς από τον Καστρολόγο.
* Κάστρο Καστρίου Αγιάς Λάρισας στο youtube

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Νεοχώρι Λάρισας

Το **Νεοχώρι** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Νεοχώρι βρίσκεται στην πεδιάδα της Λάρισας, σε υψόμετρο 55 μέτρων ενώ απέχει περίπου 28 χιλιόμετρα ανατολικά από την Λάρισα και 14 χιλιόμετρα νοτιοδυτικά από την Αγιά (έδρα του δήμου). Βορειοδυτικά του χωριού είναι η Δήμητρα, βορειοανατολικά το Γερακάρι και νοτιοανατολικά το Καστρί. 

Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 με την παλιά της ονομασία από την Τουρκοκρατία ως *Πλασιά* να προσαρτάται στον τότε δήμο Δωτίου. Το 1958 με το ΦΕΚ 84Α - 02/06/1958 μετονομάστηκε σε Νεοχώριον. Σύμφωνα με το πρόγραμμα ''Καλλικράτης'', μαζί με το Καστρί αποτελούν την κοινότητα Καστρίου που υπάγεται στη Δημοτική Ενότητα Λακερείας του Δήμου Αγιάς και σύμφωνα με την απογραφή 2011 απογράφησαν 41 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές είναι: 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Οικογένεια Κορνάρο

Η **Οικογένεια των Κορνάρων** ή **Κορνέρ** ήταν επιφανέστατη Ιταλική οικογένεια που ανέδειξε Πατρίκιους, Δόγηδες και πολλά άλλα επιφανέστατα αξιώματα στην Δημοκρατία της Βενετίας. Το όνομα *"Κορνέρ"* υιοθετήθηκε τον 18ο αιώνα από την Βενετική γλώσσα (σύγχρονη) αλλά δεν ήταν συνηθισμένο στις παλιότερες Ιταλικές πηγές. Η Οικογένεια Κορνάρο καταγόταν από το Γένος των Κορνηλίων, μια οικογένεια Πατρικίων στην Αρχαία Ρώμη από την οποία προερχόταν η Κορνηλία σύζυγος του Ιούλιου Καίσαρα. Η Οικογένεια βρέθηκε στα ιδρυτικά μέλη στο *"Μεγάλο Συμβούλιο της Βενετίας"* (1172), τον 14ο αιώνα χωρίστηκε σε δύο κλάδους, τους *"Κορνάρο του Μεγάλου Οίκου"* και τους *"Κορνάρο Πισκόπια"*. Οι *"Κορνάρο Πισκόπια"* προήλθαν από το Φέουδο της Επισκοπής στο Βασίλειο της Κύπρου στον Φεντερίκο Κορνάρο. Όταν η Αικατερίνη Κορνάρο κόρη του Μάρκο Κορνάρο παντρεύτηκε τον Ιάκωβο Β΄ της Κύπρου (1468) τα σύμβολα του Οίκου των Λουζινιάν προστέθηκαν στα οικογενειακά, απέκτησαν 8 ανάκτορα σε διαφορετικές χρονικές περιόδους στο Μεγάλο Κανάλι της Βενετίας. Η Οικογένεια ανέθεσε πολλά έργα τέχνης σε διάσημους καλλιτέχνες όπως Η Έκσταση της Αγίας Τερέζας του Τζαν Λορέντσο Μπερνίνι στο Παρεκλήσι των Κορνάρο στην Σάντα Μαρία ντέλα Βιτόρια της Ρώμης (1652). Τα Ελληνικά νησιά Κάρπαθος και Κάσος ήταν δώρο στην Οικογένεια Κορνάρο από τον 14ο αιώνα μέχρι την εποχή που κατακτήθηκαν από την Οθωμανική αυτοκρατορία. O κλάδος των *"Κορνάρο Πισκόπια"* διέθετε μια μεγάλη φυτεία με ζάχαρη στο φέουδο που διατηρούσε στην Ενετική Κύπρο η Οικογένεια Κορνάρο της Κύπρου, την συντηρούσε μέσω της Δουλείας με Σύριους ή Άραβες Δουλοπάροικους. Με τον τρόπο αυτό εξήγαγαν στην Ευρώπη τα ζαχαροπλαστεία και την Ζάχαρη άχνη, η οικογένεια βρέθηκε συχνά σε συγκρούσεις με τους γείτονες για τον χειρισμό του νερού.

## Παραπομπές



## Πηγές

*Cornaro, Luigi; Addison, Joseph; Bacon, Francis; Temple, William (1903). "Appendix: A Short History of the Cornaro Family; Some Account of Eminent Cornaros; A Eulogy upon Louis Cornaro; The Villas Erected by Louis Cornaro". The art of living long; a new and improved English version of the treatise by the celebrated Venetian centenarian, Louis Cornaro, with essays. Milwaukee: W. F. Butler. 
*Rogge, Sabine; Grünbart, Michael (2015). Medieval Cyprus: a Place of Cultural Encounter. Waxmann Verlag. p.&nbsp;152. ISBN 9783830983606. Retrieved 7 June 2019.; Konnari, Angel Nicolaou; Schabel, Chris (2015). Lemesos: A History of Limassol in Cyprus from Antiquity to the Ottoman Conquest. Cambridge Scholars Publishing. 
*Verlinden, Charles (1970). "The Transfer of Colonial Techniques from the Mediterranean to the Atlantic". The beginning of Modern Colonization. Ithica: Cornell University Press.

Κατηγορία:Οικογένειες της Βενετικής Δημοκρατίας
Κατηγορία:Ιταλικές ευγενείς οικογένειες
Κατηγορία:Οικογένεια Κορνάρο
Δήμητρα Λάρισας

Η **Δήμητρα** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Η Δήμητρα βρίσκεται νότια της Όσσας σε υψόμετρο 80 μέτρων ενώ απέχει περίπου 24 χιλιόμετρα Α. από την Λάρισα και 13 χιλιόμετρα Δ.-ΝΔ. από την Αγιά (έδρα του δήμου). Δυτικά του χωριού είναι το Ελευθέριο, ανατολικά το Γερακάρι και νοτιοανατολικά το Νεοχώρι. Στην ίδια κατεύθυνση έχει βρεθεί μαγούλα, στην κορυφή της οποίας υπάρχει τύμβος της κλασικής εποχής ενώ προς το Γερακάρι σώζεται ο μικρός ναός του Αγίου Νικολάου του “Φονιά”. Οι λόφοι πίσω από τον ναό σύμφωνα με ορισμένους ερευνητές ταυτίζονται με τους Δίδυμους Λόφους ή Κολωνούς που ανέφερε που ο Ησίοδος, κοντά στους οποίους εντοπίζεται η θέση της αρχαίας Λακέρειας. Στις αρχές του 20ου αιώνα (1907-1909) το χωριό επικοίστηκε με πρόσφυγες από την Ανατολική Ρωμυλία.

## Διοικητικά - πληθυσμιακά στοιχεία
Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 με την παλιά της ονομασία από την Τουρκοκρατία ως Τσούξανη να προσαρτάται στον τότε δήμο Δωτίου και το 1912 στο ΦΕΚ 262Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Το 1957 στο ΦΕΚ 11Α - 24/01/1957 μετονομάστηκε σε Δήμητρα. Σύμφωνα με το πρόγραμμα ''Καλλικράτης'' αποτελεί κοινότητα που υπάγεται στη Δημοτική Ενότητα Λακερείας του Δήμου Αγιάς και σύμφωνα με την απογραφή 2011 απογράφησαν 315 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές είναι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Αλμπέζε κον Κασσάνο

Το **Αλμπέζε κον Κασσάνο** (ιταλικά: *Albese con Cassano*) είναι ιταλικός δήμος στην Επαρχία του Κόμο, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας του Κόμο
Καθεδρικός ναός του Λίνκολν

Ο **καθεδρικός ναός του Λίνκολν** (ή **Καθεδρικός Ναός της Ευλογημένης Παναγίας του Λίνκολν**) είναι καθεδρικός ναός Βαθμού Ι που βρίσκεται στο Λίνκολν της Αγγλίας και είναι η έδρα του Αγγλικανού Επισκόπου του Λίνκολν. Η κατασκευή ξεκίνησε το 1072 και συνεχίστηκε σε διάφορες φάσεις κατά τη διάρκεια του Μεσαίωνα. Όπως πολλοί από τους μεσαιωνικούς καθεδρικούς ναούς της Αγγλίας, χτίστηκε σε πρώιμο γοτθικό ρυθμό.

Μερικοί ιστορικοί ισχυρίζονται ότι είναι το ψηλότερο κτήριο στον κόσμο μετά την ολοκλήρωση του κεντρικού οβελού το 1311 που έφτανε τα 160 μέτρα ύψος, αν και αυτό αμφισβητείται. Ήταν το πρώτο κτίριο που έλαβε αυτόν τον τίτλο μετά τη Μεγάλη Πυραμίδα της Γκίζας και το κράτησε για 238 χρόνια έως ότου ο οβελός κατέρρευσε το 1548 και δεν ξαναχτίστηκε. Αν το κεντρικό κωδωνοστάσιο παρέμενε άθικτο, ο καθεδρικός ναός του Λίνκολν θα παρέμενε το ψηλότερο κτίσμα στον κόσμο μέχρι την ολοκλήρωση του Μνημείου του Ουάσιγκτον το 1884. Για εκατοντάδες χρόνια ο καθεδρικός ναός κρατούσε ένα από τα τέσσερα εναπομείναντα αντίγραφα της αρχικής Magna Carta, που τώρα φυλλίζονται με ασφάλεια στο Κάστρο του Λίνκολν. Ο καθεδρικός ναός είναι ο μεγαλύτερος στο Ηνωμένο Βασίλειο σε εμβαδόν με περίπου 5.000 τετραγωνικά μέτρα, μετά τον καθεδρικό του Λίβερπουλ, τον καθεδρικό ναό του Αγίου Παύλου και το Γιορκ Μίνστερ. Ο βικτωριανός συγγραφέας Τζον Ράσκιν δήλωσε: «Πάντα υποστήριζα ότι ο καθεδρικός ναός του Λίνκολν είναι το πιο πολύτιμο αρχιτεκτονικό κομμάτι στα βρετανικά νησιά και σε γενικές γραμμές από οποιουσδήποτε άλλους καθεδρικούς ναούς έχουμε».                                                               

## Παραπομπές


Λινκολν
Οπτικό παράθυρο

μικρογραφία| Σχεδιαγραμματική απόδοση της ατμοσφαιρικής διαφάνειας και αδιαφάνειας της Γης για διάφορα μήκη κύματος της ηλεκτρομαγνητικής ακτινοβολίας
Το **οπτικό παράθυρο** είναι ένα εύρος μηκών κύματος ή, αναλογικά, συχνοτήτων που μπορούν να διαπεράσουν την ατμόσφαιρα της Γης. Εκτείνεται από τα 300 nm (υπεριώδης ακτινοβολία Β) μέχρι το εύρος που μπορεί να ανιχνεύσει το ανθρώπινο μάτι, περίπου 400–700 nm και περαιτέρω, ως τα 2 μm κατά προσέγγιση. 

Το ηλιακό φως φτάνει στο έδαφος μέσω του οπτικού παραθύρου. ο Ήλιος είναι ιδιαίτερα ενεργός στο μεγαλύτερο μέρος αυτού του εύρους (44% της ακτινοβολίας που εκπέμπεται από τον Ήλιο εμπίπτει στο ορατό φάσμα και το 49% στο φάσμα υπερύθρων).

## Ορισμός
Η ατμόσφαιρα της Γης δεν είναι πλήρως διαφανής. Μάλιστα, είναι 100% αδιαφανής για πολλά μήκη κύματος. Τα εύρη μήκους κύματος για τα οποία είναι διαφανής ονομάζονται ατμοσφαιρικά παράθυρα.

Το οπτικό ατμοσφαιρικό παράθυρο ειδικότερα, περιλαμβάνει τις συχνότητες του ορατού φάσματος και του φάσματος της υπεριώδους ακτινοβολίας. Ενώ σε αρκετές περιπτώσεις το ορατό φάσμα —στα αγγλικά απαντάται και ως *optical spectrum*, ήτοι «οπτικό φάσμα»— θεωρείται ότι περιλαμβάνει το ορατό φως, την υπεριώδη και την υπέρυθρη ακτινοβολία, κατά σύμβαση το εύρος της υπέρυθρης ακτινοβολίας θεωρείται ως ένα ξεχωριστό ατμοσφαιρικό παράθυρο, το παράθυρο υπέρυθρης ακτινοβολίας (8 – 14 μm).

[μικρογραφία| Φάσμα της ηλιακής ακτινοβολίας έξω από την ατμόσφαιρα της Γης και στην επιφάνειά της. Παρότι εκπέμπεται και υπεριώδης ακτινοβολία και [Ακτίνες Χ|ακτινοβολία X (φαίνονται στα αριστερά του εύρους), αυτές αποτελούν πολύ μικρό μέρος της συνολικής ισχύος του Ηλίου.]]

## Ιστορική σημασία για την αστρονομία
Μέχρι τη δεκαετία του 1940 οι αστρονόμοι μπορούσαν να χρησιμοποιήσουν μόνο το ορατό και το κοντινό υπέρυθρο φάσμα για τις παρατηρήσεις τους. Οι πρώτες μεγάλες αστρονομικές ανακαλύψεις, όπως αυτές του επιφανή ιταλού πολυμαθή Γαλιλαίου Γαλιλέι, έγιναν μέσω οπτικών τηλεσκοπίων που ανίχνευαν το φως που έφθανε στη γήινη επιφάνεια μέσω του οπτικού παραθύρου. Μετά τη δεκαετία του 1940, η ανάπτυξη των ραδιοτηλεσκοπίων και, συνακολούθως, του περισσότερο επιτυχημένου κλάδου της ραδιοαστρονομίας, βασίστηκαν σε παρατηρήσεις που γίνονταν μέσω του ραδιοπαραθύρου.

## Παραπομπές

Κατηγορία:Παρατηρησιακή αστρονομία
Κατηγορία:Ηλεκτρομαγνητικό φάσμα
Κατηγορία:Ατμόσφαιρα
Απρίκα

Η **Απρίκα** () είναι ιταλικός δήμος στην Επαρχία του Σόντριο, στην περιφέρεια της Λομβαρδίας.

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Επαρχίας του Σόντριο
Air (ταινία, 2023)

Το ***Air*** είναι μια βιογραφική αθλητική δραματική ταινία του 2023 σε σκηνοθεσία από τον Μπεν Άφλεκ και σενάριο από τον Άλεξ Κόνβερι. Βασίζεται στην πραγματική ιστορία της προέλευσης των παπουτσιών για μπάσκετ Air Jordan. Πρωταγωνιστούν οι Ματ Ντέιμον, Άφλεκ, Τζέισον Μπέιτμαν, Μάρλον Γουέιανς, Κρις Μεσίνα, Κρις Τάκερ και Βαϊόλα Ντέιβις.

Το έργο ανακοινώθηκε τον Απρίλιο του 2022, με τον Άφλεκ προγραμματισμένο να το σκηνοθετήσει, αλλά και να πρωταγωνιστήσει και να είναι παραγωγός μαζί με τον Ντέιμον μέσω την πρόσφατα ιδρυμένης εταιρίας παραγωγής τους Artists Equity. Τα γυρίσματα ξεκίνησαν τον Ιούνιο του 2022 και ολοκληρώθηκαν τον Ιούλιο. Ενώ ήταν αρχικά προγραμματισμένο να κάνει πρεμιέρα στην συνδρομητική πλατφόρμα Amazon Prime Video, αλλά ο διανομέας Amazon Studios αποφάσισε να κυκλοφορήσει στους κινηματογράφους.

Το *Air* έκανε πρεμιέρα στο South by Southwest στις 18 Μαρτίου του 2023, και κυκλοφόρησε στους κινηματογράφους των Ηνωμένων Πολιτειών Αμερικής στις 5 Απριλίου του 2023. Έλαβε θετικά σχόλια από τους κριτικούς, κυρίως για την σκηνοθεσία του Άφλεκ, το σενάριο του Κόνβερι και τις ερμηνείες των ηθοποιών και έχει εισπράξει 90 εκατομμύρια δολάρια παγκοσμίως, απέναντι σε έναν προϋπολογισμό 70-90 εκατομμυρίων δολαρίων.

## Παραπομπές


## Εξωτερικοί σύνδεσμοι

*  στην IMDb

Κατηγορία:Ταινίες του 2023
Κατηγορία:Βιογραφικές ταινίες
Κατηγορία:Αθλητικές ταινίες
Κατηγορία:Ταινίες της Skydance Media
Κατηγορία:Μάικλ Τζόρνταν
Κατηγορία:Αμερικανικές ταινίες της δεκαετίας 2020
Κατηγορία:Ταινίες παραγωγής Warner Bros.
Κατηγορία:Ταινίες της Amazon MGM Studios
Μόντε Πισίς

Το **Μόντε Πισίς** () είναι ανενεργό ηφαίστειο στα σύνορα των επαρχιών Λα Ριόχα και Καταμάρκα της Αργεντινής, 25 χιλιόμετρα από τα σύνορα με τη Χιλή. Το βουνό είναι το τρίτο υψηλότερο στο δυτικό ημισφαίριο και βρίσκεται περίπου 550 χιλιόμετρα βόρεια του Ακονκάγκουα. Το Μόντε Πισίς πήρε το όνομά του από τον Πέδρο Χοσέ Αμαντέο Πισίς, έναν Γάλλο γεωλόγο που εργαζόταν για την κυβέρνηση της Χιλής. Λόγω της θέσης του στην έρημο Ατακάμα, στο βουνό επικρατούν πολύ ξηρές συνθήκες, αλλά υπάρχει ένας εκτεταμένος παγετώνας.

## Υψόμετρο
Μια αποστολή της Αργεντινής το 1994 ισχυρίστηκε -χρησιμοποιώντας την τεχνολογία GPS που ήταν διαθέσιμη εκείνη την εποχή- ότι το υψόμετρο του Μόντε Πισίς ήταν 6.882 μέτρα, υψηλότερο από το Όχος ντελ Σαλάδο. Δέκα χρόνια αργότερα, με τη χρήση συστημάτων υψηλότερης ακρίβειας, αρκετές άλλες έρευνες απέδειξαν ότι οι μετρήσεις αυτές ήταν ανακριβείς: το 2005, μια αυστριακή ομάδα πραγματοποίησε έρευνα DGPS στην κορυφή του Πισίς και διαπίστωσε ότι το υψόμετρο ήταν 6.793 μέτρα. Το 2006 μια διεθνής αποστολή πραγματοποίησε έρευνα για το ύψος της κορυφής και βρήκε αποτελέσματα που συμφωνούσαν με ένα υψόμετρο γύρω στα 6.800 μέτρα. Αυτό επιβεβαιώθηκε αργότερα από μια χιλιανο-αργεντινο-ευρωπαϊκή αποστολή του 2007, η οποία ερεύνησε τόσο το Όχος ντελ Σαλάδο όσο και το Μόντε Πισίς και διαπίστωσε προσωρινά ότι το πρώτο είναι 6.891 μέτρα και το δεύτερο 6.793 μέτρα.

## Γεωλογία
Το Μόντε Πισίς είναι μεγάλο ανδεσιτικό-δακιτικό ηφαιστειακό κέντρο. Σχηματίστηκε πριν από 6,6 έως 6,2 εκατομμύρια χρόνια. Όπως και το Σέρο Μπονέτε Τσίκο είναι ένα από τα μεγάλα ηφαιστειακά συγκροτήματα που σχηματίστηκαν εκείνη την εποχή πάνω από μια παραμορφωμένη πλάκα Νάζκα. Η ηφαιστειότητα στην περιοχή σταμάτησε πριν από περίπου 2 εκατομμύρια χρόνια.

Το Μόντε Πισίς, το Σέρο Μπονέτε Τσίκο και το Ινκαπίγιο σχηματίζουν ένα μεγάλο ηφαιστειακό σύμπλεγμα που συγκαταλέγεται μεταξύ των υψηλότερων στον κόσμο. Το Ινκαπίγιο σχηματίστηκε μετά το τέλος των εκρήξεων του Μόντε Πισίς και η υδροθερμική δραστηριότητα στο Ινκαπίγιο μπορεί να συνεχίζεται μέχρι σήμερα.

## Παραπομπές


## Βιβλιογραφία
* 

Κατηγορία:Βουνά της Αργεντινής
Κατηγορία:Ηφαίστεια της Αργεντινής
Μπριάμ

Το **μπριάμ** είναι πιάτο της ελληνικής κουζίνας, το οποίο ανήκει στην κατηγορία των λαδερών πιάτων. Αποτελείται από μελιτζάνες, ντομάτες, κολοκύθια, κρεμμύδια και αρωματικά βότανα περίπου σε ίδια αναλογία. Τα λαχανικά μπορούν επίσης να σοταριστούν. Μοιάζει με το γαλλικό ρατατούι, και μπορεί να μαγειρευτεί στο ταψί ή στη κατσαρόλα.

Το όνομα προέρχεται από την τουρκική λέξη biryan που προέρχεται από την περσική بریان (ψητός, μαγειρεμένος).

Υπάρχουν πολλές παραλλαγές του πιάτου (π.χ. φτιαγμένο ως τάρτα, στη λαδόκολλα κ.α.). Στο παρελθόν, οι νοικοκυρές έβαζαν στο φαγητό ό,τι λαχανικό είχαν πρόχειρο, αξιοποιώντας τα περισσεύματα των λαχανικών που είχαν. Το μπριάμ μπορεί να μαγειρευτεί στην κατσαρόλα (λέγεται και τουρλού) ή στον φούρνο. Για την παρασκευή του χρησιμοποιούνται κυρίως λαχανικά, χωρίς ωστόσο να μπορούν να αποκλειστούν το κρέας, το ψάρι ή το τυρί. 

Τα λαχανικά κόβονται σε διαφορετικά μεγέθη, γιατί έχουν διαφορετική ώρα μεγειρέματος. Για παράδειγμα, η μελιτζάνα κόβεται σε μεγαλύτερα κομμάτια, ενώ οι πατάτες και τα καρότα κόβονται σε μικρότερα κομμάτια. 

Το μπριάμ λέγεται σοφεγάδο ή συμπεθεριό στην Κρήτη, και περιέχει πέρα από τη κύρια συνταγή φρέσκα φασολάκια και λίγες μπάμιες, προαιρετικά, ενώ στη Λευκάδα μοιάζει με ανοιχτή πίτα με χωριάτικο φύλλο και η γέμιση με κριθάρι ή μπριάμ απορροφά τα υγρά που βγάζει κατά το μαγείρεμα.

## Παραπομπές


## Εξωτερικοί σύνδεσμοι
* 

Κατηγορία:Ελληνική κουζίνα
Τζόσουα Μπάσετ

Ο **Τζόσουα Τέιλορ Μπάσετ** (*Joshua Taylor Bassett*, 22 Δεκεμβρίου 2000) είναι Αμερικανός ηθοποιός και τραγουδιστής.

## Φιλμογραφία
* 2017 — *Lethal Weapon*
* 2018 — *Game Shakers*
* 2018 — *Dirty John*
* 2018 — *Stuck in the Middle*
* 2019 — *[[Grey's Anatomy]]*
* 2019–2023 — *[[High School Musical|High School Musical: The Musical: The Series]]*
* 2020 — *Nickelodeon's Unfiltered*
* 2021 — *Limbo*
* 2021 — *A Night With Joshua Bassett*
* 2022 — *Better Nate Than Ever*
* 2022 — *Night at the Museum: Kahmunrah Rises Again*

## Δισκογραφία
* *Joshua Bassett* (2021)
* *Crisis / Secret / Set Me Free* (2021)
* *Sad Songs in a Hotel Room* (2022)
* *Different* (2022)

## Παραπομπές


## Εξωτερικοί σύνδεσμοι
*joshuatbassett.com
*Τζόσουα Μπάσετ - IMDb

Κατηγορία:Αμερικανοί τραγουδιστές
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Παράθυρο (οπτική)

[μικρογραφία| Έλεγχος επιπεδότητας οπτικού παραθύρου από [γυαλί επίπλευσης, επάνω σε οπτικό επίπεδο επιπεδότητας λ/10. Η επιπεδότητα του παραθύρου είναι 4–6 λ ανά ίντσα.]]
Στην οπτική, το **παράθυρο** συνιστά ένα οπτικό στοιχείο άνευ οπτικής ισχύος που είναι διαφανές σε κάποιο εύρος μηκών κύματος. Τα παράθυρα μπορεί να είναι επίπεδα ή καμπύλα. Χρησιμοποιούνται για να φράσσουν τη ροή του αέρα ή άλλων υγρών, ενώ επιτρέπουν στο φως να εισέλθει ή να εξέλθει από το οπτικό σύστημα.

## Γενικά χαρακτηριστικά
Εν γένει, το οπτικό παράθυρο είναι ένα υλικό που επιτρέπει στο φως να εισέλθει σε ένα οπτικό όργανο. Πρέπει να είναι διαφανές σε ένα συγκεκριμένο εύρος μηκών κύματος αλλά όχι απαραίτητα στο ορατό φως. Συχνά κατασκευάζεται από επίπεδο γυαλί επίπλευσης και, ενδεχομένως, είναι επίσης οπτικά επίπεδο, ανάλογα με τις απαιτήσεις οπτικής ανάλυσης. Ένα παράθυρο αυτού του είδους αποτελείται, συνήθως, από δύο παράλληλες επιφάνειες και, συχνά, φέρει αντιανακλαστική επίστρωση, ειδικά εάν είναι σχεδιασμένο για το ορατό φως. Το οπτικό παράθυρο μπορεί να είναι ενσωματωμένο σε ένα εξάρτημα, λ.χ. σε έναν θάλαμο κενού, ούτως ώστε να καθίσταται εφικτή η θέαση του εσωτερικού του μέσω οπτικών οργάνων.

## Στη φασματοσκοπία
Τα οπτικά παράθυρα που χρησιμοποιούνται στη φασματοσκοπία υπεριώδους και ορατής ακτινοβολίας είναι συνήθως κατασκευασμένα από γυαλί ή τετηγμένο χαλαζία. Στη φασματοσκοπία υπερύθρου, υπάρχει ένα ευρύ φάσμα υλικών που εκπέμπουν φως στο μακρινό υπέρυθρο και μπορούν να χρησιμοποιηθούν για την κατασκευή οπτικών παραθύρων, όπως το φθοριούχο βάριο (BaF2), το φθοριούχο ασβέστιο, το βρωμιούχο κάλιο, το χλωριούχο κάλιο, το χλωριούχο νάτριο, το γερμάνιο (Ge), ο σεληνιούχος ψευδάργυρος (ZnSe) και το ζαφείρι. Τα παράθυρα αυτά τοποθετούνται σε κυκλικές, ελλειπτικές ή ορθογώνιες διατάξεις.

## Παραπομπές


Κατηγορία:Οπτικά εξαρτήματα
Νίκος Χαραλαμπίδης (ποδοσφαιριστής)

Ο Νίκος Χαραλαμπίδης ήταν Έλληνας ποδοσφαιριστής. Απεβίωσε το 1938. 
Αγωνίστηκε στη θέση του τερματοφύλακα στην ομάδα του Παναθηναϊκού από το 1936 έως το 1938. 
Κατέκτησε το Πρωτάθλημα Αθηνών το 1937 δείχνοντας ότι θα έχει μια σπουδαία αθλητική καριέρα. Το 1938 προσβλήθηκε από μηνιγγίτιδα. Τα ιατρικά μέσα της εποχής δεν ήταν επαρκή με συνέπεια ο νεαρός αθλητής να αποβιώσει έπειτα από συνεχείς αιμοπτύσεις.  Ο θάνατος του Νίκου Χαραλαμπίδη υπήρξε μια από τις πιο οδυνηρές στιγμές στην ιστορία του Παναθηναϊκού καθώς λίγο νωρίτερα την Πρωτομαγιά του ίδιου έτους τραυματίστηκε θανάσιμα ο συμπαίκτης του Λύσανδρος Δικαιόπουλος με συνέπεια ο σύλλογος να βυθιστεί σε βαρύ πένθος χάνοντας σε μικρό διάστημα δύο εν ενεργεία αθλητές του.

## Παραπομπές


## Εξωτερικές συνδέσεις
* Επίσημη σελίδα Παναθηναϊκού Αθλητικού Ομίλου - Αθλητικά Βραβεία 

Κατηγορία:Ποδοσφαιριστές Παναθηναϊκού
Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Γυαλί επίπλευσης

[δεξιά|μικρογραφία| Υαλοπίνακες (τζάμια) από γυαλί επίπλευσης στον σιδηροδρομικό σταθμό Κρίσταλ Πάλας του [Λονδίνο|Λονδίνου]]
Το **γυαλί επίπλευσης**, γνωστό και ως **επίπεδος υαλοπίνακας** είναι ένα φύλλο γυαλιού που κατασκευάζεται από τετηγμένο γυαλί που επιπλέει σε υπόστρωμα τετηγμένου μετάλλου χαμηλού σημείου τήξης, συνήθως σε κασσίτερο —στο παρελθόν, για τη διαδικασία χρησιμοποιούταν ο μόλυβδος. Με τη μέθοδο αυτή εξασφαλίζεται το ομοιόμορφο πάχος και η εξαιρετικά επίπεδη επιφάνεια του φύλλου γυαλιού. Ως επί το πλείστον, τα σύγχρονα παράθυρα είναι κατασκευασμένα από γυαλί επίπλευσης. 

Τα περισσότερα γυαλιά επίπλευσης έχουν ως βασικό συστατικό το γυαλί νατρασβέστου (κοινό γυαλί), ενώ ένα μικρό ποσοστό τους παρασκευάζεται από βοριοπυριτικό γυαλί. Οι πιο πολλοί τύποι ειδικού γυαλιού, όπως το αλεξήνεμο, το αμμοβολισμένο γυαλί, το πλαστικοποιημένο γυαλί ασφαλείας και το ηχομονωτικό γυαλί αποτελούνται από κοινό γυαλί επίπλευσης που έχει υποστεί περαιτέρω επεξεργασία.

Η διαδικασία κατασκευής γυαλιού επίπλευσης είναι επίσης γνωστή ως «διαδικασία Πίλκινγκτον», από την ομώνυμη βρετανική εταιρεία κατασκευής γυαλιού (*Pilkington*), η οποία πρωτοστάτησε στην κατασκευή γυαλιού επίπλευσης κατά τη δεκαετία του 1950· αυτή η μέθοδος κατασκευής εφευρέθηκε από τον μηχανικό Άλαστερ Πίλκινγκτον το 1952.

## Χρήσεις
[μικρογραφία| Φωτιστικό με γυαλί επίπλευσης. Τα παχύτερα φύλλα κοινού γυαλιού επίπλευσης εμφανίζουν [Πράσινο|πράσινο χρώμα λόγω προσμείξεων σιδήρου]]
Μέχρι στιγμής, το γυαλί επίπλευσης είναι η πιο ευρέως παραγόμενη μορφή γυαλιού, με μεγάλο εύρος εμπορικών εφαρμογών. Έχει υψηλή ποιότητα χωρίς να χρειάζεται πρόσθετη στίλβωση, ενώ η ευκαμψία του κατά την παραγωγή επιτρέπει τη διαμόρφωση πολλών σχημάτων και μορφών ενόσω το γυαλί βρίσκεται σε υψηλή θερμοκρασία και σε σχεδόν υγρή κατάσταση. Αυτό το καθιστά ιδανικό για μια ποικιλία εφαρμογών, όπως σε τζάμια αυτοκινήτου (π.χ. παρμπρίζ, παράθυρα, καθρέφτες), κάτοπτρα, έπιπλα (π.χ. σε τραπέζια και ράφια), παράθυρα και πόρτες.

## Παραπομπές


Κατηγορία:Βιομηχανικές διεργασίες
Κατηγορία:Γυαλί
Ηλίας Γρηγοριάδης

Ο **Ηλίας Γρηγοριάδης** ήταν Έλληνας ποδοσφαιριστής που αγωνιζόταν στη θέση του τερματοφύλακα. 
Γεννήθηκε στον Πόντο και ως πρόσφυγας βρέθηκε στην Ελλάδα το 1914 και ενεγράφη στον Παναθηναϊκό για να αντικαταστήσει τον επιτυχημένο τερματοφύλακα Λεωνίδα Καλογερόπουλο. Υπήρξε ένας από τους κορυφαίους τερματοφύλακες των προπολεμικών ετών και έγινε αρχηγός του Παναθηναϊκού. 
Κατέκτησε Πρωτάθλημα Αθηνών το 1925, 1926, 1927.

Στις 19 Ιουνίου του 1927 συμμετείχε στον κρίσιμο αγώνα για το Πρωτάθλημα, στον οποίο ο Παναθηναϊκός επικράτησε με 1-0 επί της ΑΕΚ με τον ίδιο να διακρίνεται και ο Παναθηναϊκός κατέκτησε τον τίτλο. Σε εκείνο τον αγώνα δέχθηκε χτύπημα που αργότερα του στοίχησε τη ζωή του. Ένα πολύ δυνατό σουτ τον χτύπησε στο στήθος με συνέπεια να του προκαλέσει σοβαρά χρόνια προβλήματα υγείας από τα οποία δεν κατάφερε να αναρρώσει. Αναγκάστηκε να σταματήσει άμεσα το ποδόσφαιρο και το Μάιο του 1931 απεβίωσε μετά από συνεχείς αιμοπτύσεις. Για να τιμήσει την προσφορά του ο Παναθηναϊκός ανέλαβε τη δαπάνη της κηδείας του. Με τον ίδιο τρόπο έχασε τη ζωή του και ο τερματοφύλακας του Παναθηναϊκού Νίκος Μιχαηλίδης το 1928 καθώς στον αγώνα για το κύπελλο Πάσχα στις 16 Απριλίου 1928 κόντρα στον Ολυμπιακό, δέχθηκε χτύπημα στο στήθος και ένα μήνα μετά απεβίωσε από αιματοπτυσία.

## Τίτλοι
**3 [[Ένωση Ποδοσφαιρικών Σωματείων Αθηνών|Πρωταθλήματα Αθηνών]]**: 1925, 1926, 1927

## Παραπομπές


## Εξωτερικές συνδέσεις
* Επίσημη σελίδα Παναθηναϊκού Αθλητικού Ομίλου - Αθλητικά Βραβεία 

Κατηγορία:Ποδοσφαιριστές Παναθηναϊκού
Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Χελωνονιντζάκια II

Τα ***Χελωνονιντζάκια II*** (πρωτότυπος αγγλικός τίτλος *Teenage Mutant Ninja Turtles: Out of the Shadows*) είναι μια Αμερικανική υπερηρωική ταινία του 2016 σε σκηνοθεσία από τον Ντέιβ Γκριν και σενάριο των Τζος Άπλμπαουμ και Αντρέ Νέμετς. Ως η έκτη κινηματογραφική ταινία ''Χελωνονιντζάκια'' και η συνέχεια του ''Χελωνονιντζάκια'' (2014), πρωταγωνιστούν οι Μέγκαν Φοξ, Γουίλ Αρνέτ, Λόρα Λίνεϊ, Στίβεν Άμελ, Νόελ Φίσερ, Τζέρεμι Χάουαρντ, Πιτ Πλόζεκ, Άλαν Ρίτσον, Τάιλερ Πέρι, Γκάρι Άντονι Ουίλιαμς, Μπράιαν Τι, και Σέιμους.

Τα γυρίσματα ξεκίνησαν τον Απρίλιο του 2015 και ολοκληρώθηκαν τον Αύγουστο. Κυκλοφόρησε στις 3 Ιουνίου του 2016, από την Paramount Pictures. Έλαβε γενικά μεικτά σχόλια από τους κριτικούς, με κάποιους να το θεωρούν ανώτερο από την προηγούμενη ταινία. Παρόλα αυτά, δεν ήταν εισπρακτική επιτυχία, εισπράττοντας $245 εκατομμύρια απέναντι σε έναν προϋπολογισμό $135 εκατομμυρίων, με αποτέλεσμα να ακυρώνεται η τρίτη ταινία. Μια επανεκκίνηση κινουμένων σχεδίων κυκλοφόρησε τον Αύγουστο του 2023.

## Παραπομπές


## Εξωτερικοί σύνδεσμοι
* Επίσημος ιστότοπος
*  στην IMDb

Κατηγορία:Ταινίες του 2016
Κατηγορία:Ταινίες του Nickelodeon
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες παραγωγής Paramount Pictures
Κατηγορία:Ταινίες IMAX
Κατηγορία:Χελωνονιντζάκια (ταινίες)
Κατηγορία:Ταινίες σε παραγωγή Μάικλ Μπέι
Κατηγορία:Κωμικές ταινίες με υπερήρωες
Κατηγορία:Εφηβικές ταινίες με υπερήρωες
Δήμαρχος Αθηναίων

Ο **δήμαρχος Αθηναίων** είναι ο επικεφαλής του Δήμου των Αθηναίων, που είναι ο μεγαλύτερος δήμος της Ελλάδας.

Η Αθήνα συστάθηκε πρώτη φορά ως κοινότητα το 1690 οπότε ορίστηκαν και οι πρώτοι δημογέροντες της πόλης οι οποίοι είχαν θητεία πολλών ετών. Οι πρώτες δημοτικές εκλογές της Αθήνας ως πόλη της ελεύθερης πια Ελλάδας έγιναν το 1822 με την εκλογή Δημογερόντων σύμφωνα με το οθωμανικό σύστημα διοίκησης. Τελευταίοι δημογέροντες υπό οθωμανική διοίκηση ήταν οι Ι. Βλάχος, Ν. Ζαχαρίτσας, Χ. Γκικάκης και Ι. Πάλλης. Με τον νόμο που ψηφίστηκε στις 30 Απριλίου 1822 από την εθνοσυνέλευση της Επιδαύρου οι δημογέροντες εκλέγονταν από τον λαό με ετήσια θητεία. Στην Αθήνα η δημογεροντία καταργήθηκε στις 31 Μαρτίου 1835.

Μετά την παραίτηση του Γιώργου Καμίνη, στις 2 Μαΐου 2019, ο Γιώργος Μπρούλιας, που τον αντικατέστησε προσωρινά, από τις 3 Μαΐου έως τις 31 Αυγούστου 2019, έγινε ο νεότερος μέχρι στιγμής δήμαρχος Αθηναίων που έχει αναλάβει καθήκοντα, ενώ ο Κώστας Μπακογιάννης ήταν ο νεότερος μέχρι στιγμής εκλεγμένος δήμαρχος Αθηναίων. Το μεγαλύτερο ποσοστό που έχει σημειωθεί ποτέ σε δημοτικές εκλογές στην Αθήνα, συγκέντρωσε ο Δημήτρης Αβραμόπουλος, όταν επανεκλέχθηκε δήμαρχος Αθηναίων από τον πρώτο γύρο τον Οκτώβριο του 1998 και η Ντόρα Μπακογιάννη, το 2003, έγινε η πρώτη γυναίκα που ανέλαβε το αξίωμα αυτό.

Από την 1η Ιανουαρίου 2024, δήμαρχος Αθηναίων είναι ο Χάρης Δούκας.

## Παραπομπές



Κατηγορία:Πολιτική της Ελλάδας
Πολύευκτος (Ντονιτσέτι)

Το έργο ***Πολύευκτος*** () είναι μια τρίπρακτη λυρική τραγωδία (ή τραγική όπερα) του Γκαετάνο Ντονιτσέτι, σε ιταλικό λιμπρέτο του Σαλβαντόρε Καμαράνο, το οποίο βασίστηκε στο θεατρικό έργο του Πιερ Κορνέιγ *[[Πολύευκτος (θεατρικό έργο)|Πολύευκτος]]* (1641–42) που είχε ως κεντρικό θέμα τη ζωή του πρωτοχριστιανικού μάρτυρα Πολυεύκτου Μελιτηνής.

## Σύνθεση και παρουσίαση
Το έργο συντέθηκε το 1838 με στόχευση την παρουσίασή του το ίδιο έτος, ωστόσο η τοπική λογοκρισία απαγόρευσε την παραγωγή της όπερας κρίνοντας το χριστιανικό της θέμα ως ακατάλληλο για σκηνική παρουσίαση. Ακολούθησε η μετάβαση του συνθέτη στο Παρίσι, όπου, το 1840, παρουσίασε μια πρώτη εκδοχή της όπερας υπό τον τίτλο *Les Martyrs* («Οι μάρτυρες») σε γαλλικό λιμπρέτο του Εζέν Σκριμπ. Όταν τελικά ανέβηκε στην Ιταλία, η όπερα παρουσιάστηκε σε μετάφραση του γαλλικού λιμπρέτου, υπό τον τίτλο *I martiri* («Οι μάρτυρες» στα ιταλικά). Τελικά, το έργο παρουσιάστηκε στην τελική του μορφή ως *Poliuto* («Πολύευκτος») στις 30 Νοεμβρίου 1848, μήνες μετά τον θάνατο του συνθέτη. 

## Παραπομπές


Κατηγορία:Όπερες
Κατηγορία:Όπερες στην ιταλική γλώσσα
Κατηγορία:Όπερες του Γκαετάνο Ντονιτσέττι
Η ψυχή του φιλοσόφου

Το έργο ***Η ψυχή του φιλοσόφου ή Ορφέας και Ευρυδίκη*** (), Hob. 28/13, είναι τετράπρακτη ιταλική όπερα του Γιόζεφ Χάυντν, η τελευταία που συνέθεσε. Το λιμπρέτο του Κάρλο Φραντσέσκο Μπαντίνι βασίζεται στο μύθο του Ορφέα και της Ευρυδίκης όπως αποδίδεται στις *[[Μεταμορφώσεις]]* του Οβίδιου. Η όπερα συνετέθη το 1791, αλλά δεν παρουσιάστηκε κατά τη διάρκεια της ζωής του Χάυντν. Η παγκόσμια πρεμιέρα της πραγματοποιήθηκε στις 9 Ιουνίου 1951 στο Τεάτρο ντέλα Πέργκολα της Φλωρεντίας, με την υψίφωνο Μαρία Κάλλας στον ρόλο της Ευρυδίκης.

## Παραπομπές


## Εξωτερικοί σύνδεσμοι
*  στην εικονική βιβλιοθήκη International Music Score Library Project

Κατηγορία:Όπερες
Κατηγορία:Όπερες στην ιταλική γλώσσα
Τζος Γκρελ

Ο **Τζέσι Τζέιμς Γκρελ** (*Jessie James Grelle*) είναι ευρεύως γνωστός με το όνομα Τζόσουα (Τζος) Γκρέλ (**Joshua "Josh" Grelle**) είναι Αμερικανός ηθοποιός φωνής και σεναριογράφος για την αγγλική μεταγλώττιση των άνιμε.

## Βιογραφία
Γεννήθηκε στις 2 Νοεμβρίου του 1985 στο Κλίφτον του Τέξας.

Αποφοίτησε από το λύκειο του Κλίφτον. Η πρώτη του δουλειά στο χώρο της μεταγλώττισης των άνιμε ήταν στο The Wallflower.

Ο Γκρελ έχει δουλέψει με διάφορες εταιρίες όπως Funimation,ADV Films,Bang Zomm! Entertainment,Seraphim Digital,Sentai Filmworks.

Έχει δώσει τη φωνή του στον Οξ Φόρντ από το Soul Eater,τον βασιλιά Έντουαρντ τον 5ο από το Black Butler,τον Hughes από το Fairy Tail,τον Ζεν Γουιστέρια από το Akagami no shirayukihime,τον Zeno από το Yona of the dawn κι πολλοί άλλοι ρόλοι.

Έχει το παρατσούκλι ο βασιλιάς των χάρεμ άνιμε γιατί τα περισσότερα άνιμε στα οποία έχει δώσει τη φωνή του όπως IS:Infinite Stratos,Date a live,The Qunseptial Quinplets ανήκουν στη κατηγορία των χάρεμ άνιμε.

Επιπλέον έχει δώσει και τη φωνή του στα βιντεοπαιχνίδια και στις ταινίες άνιμε.

## Προσωπική ζωή
Ο Γκρελ έχει έναν μικρότερο αδερφό.  Το 2017 ο Τζος Γκρελ παντρεύτηκε με την σύντροφο του Τζοάνα Μπέιτι.  

## Παραπομπές


Κατηγορία:Μη-δυαδικοί συγγραφείς
Αχμέντ Ριζουβάν

Ο **Αχμέντ Ριζουβάν** (αγγλικά: *Ahmed Rizuvan*, γεννήθηκε 4 Ιουνίου 1995) είναι διεθνής ποδοσφαιριστής από τις Μαλδίβες που αγωνίζεται ως επιθετικός. 

Αγωνιζόμενος με την Κλαμπ Ινγκλς, το χρονικό διάστημα 2 έως 29 Οκτωβρίου 2018, σημείωσε πέντε συνεχόμενα χατ τρικ και συνολικά 16 γκολ σε αγώνες πρωταθλήματος, επίδοση που ισοφάρισε την καλύτερη όλων των εποχών.

## Δείτε επίσης

* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


 
 Κατηγορία:Μαλδιβιανοί ποδοσφαιριστές
Κατηγορία:Ποδοσφαιριστές Εθνικής Μαλδίβων 
Κατηγορία:Επιθετικοί ποδοσφαιριστές
Απόστολος Τερζής

Ο **Απόστολος Τερζής** (13 Μαρτίου 1971) είναι Έλληνας επαγγελματίας προπονητής ποδοσφαίρου. Ο πατέρας του, Γιώργος Τερζής, υπήρξε ποδοσφαιριστής του Άρη Θεσσαλονίκης και της Βέροιας κατά τη δεκαετία του 1970.

## Καριέρα
Μετά από μια χωρίς διακρίσεις καριέρα ως παίκτης (αμυντικός) έγινε προπονητής της ομάδας Νέων της Βέροιας το 2015. Στα δύο χρόνια που ήταν εκεί, διετέλεσε και ως υπηρεσιακός προπονητής στην πρώτη ομάδα της Βέροιας. 

Το καλοκαίρι του 2017 διετέλεσε για λίγο προπονητής της Σπάρτης  και ακολούθησε μια ακόμη σύντομη θητεία ως υπηρεσιακός κόουτς της Βέροιας τον χειμώνα του 2018. 

Το καλοκαίρι του 2018 υπέγραψε ως βοηθός προπονητής στον Άρη, καταλήγοντας ως υπηρεσιακός προπονητής , πρώτα τον Νοέμβριο του 2018 και μετά τον Σεπτέμβριο – Οκτώβριο του 2019.

Στις 6 Φεβρουαρίου 2023 ανέλαβε ως πρώτος προπονητής τον Άρη, αντικαθιστώντας τον Άλαν Πάρντιου. Στις 27 Αυγούστου 2023, μετά από ένα σερί τριών διαδοχικών ηττών, υπέβαλε την παραίτησή του, η οποία έγινε άμεσα αποδεκτή. .

Στις 30 Ιανουαρίου 2024 ανακοινώθηκε η πρόσληψή του από την Καλαμάτα 

## Παραπομπές


## Εξωτερικές πηγές
*Το ποδοσφαιρικό προφίλ του Α.Τερζή στο transfermarkt.com
*Το προπονητικό προφίλ του Α.Τερζή στο transfermarkt.com
*Οικογένεια Τερζή: Γεννημένη για το ποδόσφαιρο! 

Κατηγορία:Έλληνες ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Α.Ο. Τρικάλων
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Διαγόρα Ρόδου
Κατηγορία:Προπονητές ποδοσφαίρου Αιγάλεω Α.Ο.
Τεοντόρα Ματέικο

[δεξιά|μικρογραφία|248x248εσ| Η Τεοντόρα Ματέικο με νυφικό, πίνακας του [Γιαν Ματέικο]]
Η **Τεοντόρα Ματέικο** (**Ματεϊκόβα**) (πολωνικά: Teodora Matejko (Matejkowa), το γένος **Γκιεμπουουτόφσκα** [Giebułtowska]) (1846 &#x2013; 25 Αυγούστου 1896), είναι κυρίως γνωστή για το ότι υπηρέτησε ως ζωντανό μοντέλο για τον εθνικό ζωγράφο της Πολωνίας, Γιαν Ματέικο, το σύζυγό της. Υπηρέτησε ως ζωντανό μοντέλο για πολλούς πίνακες ζωγραφικής, κυρίως αξιόλογων γυναικών της ιστορίας της Πολωνίας.

## Βιογραφία
Οι γονείς της ήταν ο Αντόνι Γκιεμπουουτόφσκι και η Παουλίνα Σικόρσκα. Η Ματέικο ήταν μέλος της οικογένειας λιανοπωλητών Γκιεμπουουτόφσκι από το Νόβι Βίσνιτς, φίλοι της οικογένειας του μελλοντικού συζύγου της. Στις 21 Νοεμβρίου 1864 παντρεύτηκε τον ζωγράφο Γιαν Ματέικο, μελλοντικό Πρύτανη της Ακαδημίας Καλών Τεχνών, τον οποίο γνώριζε ήδη από μικρή. Μετά το γάμο, εγκαταστάθηκαν στο κέντρο της Κρακοβίας, όπου γέννησε πέντε παιδιά: τον Ταντέους, την Χελένα, την Μπεάτα, τον Γέζι και τη Ρεγκίνα (πέθανε σε βρεφική ηλικία).

Λίγο μετά τη μετακόμιση, η Ματεϊκόβα διαγνώστηκε με διαβήτη. Στα τελευταία της χρόνια διαγνώστηκε επίσης με ψυχική ασθένεια, για την οποία νοσηλεύτηκε για λίγο δύο φορές.

## Παραπομπές


## Πηγές
* Ciciora–Czwórnóg B., *Jan Matejko*, Kolekcja Muzeum Narodowego w Krakowie, Ολσανίτσα 2005,

Κατηγορία:Οικογένεια Ματέικο
Ματεικο, Τεοντορα
Ντανούτα Γιόπεκ

Η **Ντανούτα Γιόπεκ** (πολωνικά: Danuta Joppek) είναι Πολωνή καλλιτέχνης και ζωγράφος. Υπήρξε επιμελήτρια και συνδιοργανώτρια ορισμένων εκθέσεων στην Πολωνία και στο εξωτερικό και συγγραφέας αναλυτικών κειμένων για την τέχνη.

## Βιογραφία
Γεννήθηκε το 1955 στην Βενγκλούφκα της Πολωνίας. Αποφοίτησε από την Κρατική Ανώτατη Σχολή Καλών Τεχνών (Państwowa Wyższa Szkoła Sztuk Plastycznych, τώρα: Ακαδημία Καλών Τεχνών «Γιαν Ματέικο») το 1989 και τη Ζωγραφική και Γραφική, Κρατική Ανώτατη Σχολή Καλών Τεχνών. Από το 1986 έως το 1991 εργάστηκε ως σχεδιάστρια σκηνικών για το Θέατρο Βιμπζέζε στο Γκντανσκ.

Είναι μέλος της Ένωσης Πολωνών Καλλιτεχνών και Σχεδιαστών. Το έργο της βρίσκεται στη συλλογή του Εθνικού Μουσείου του Γκντανσκ.

## Παραπομπές


Κατηγορία:Πολωνές ζωγράφοι
Κατηγορία:Απόφοιτοι της Ακαδημίας Καλών Τεχνών «Γιαν Ματέικο»
Κατηγορία:Πολωνοί ζωγράφοι του 20ού αιώνα
Άννα Γέσιεν

Η **Άννα Μάρτα Γέσιεν** (πολωνικά: Anna Marta Jesień, το γένος **Ολιχφιέρτσουκ** [Olichwierczuk]) (γενν. 10 Δεκεμβρίου 1978, Κόστκι) είναι Πολωνή πρώην αθλήτρια των δρόμων μετ΄ εμποδίων.

## Καριέρα
Κέρδισε το χάλκινο μετάλλιο στα 400 μέτρα μετ΄ εμποδίων στο Ευρωπαϊκό Πρωτάθλημα του 2002 στο Μόναχο. Τέσσερα χρόνια αργότερα, τερμάτισε 6η στον τελικό της ίδιας διοργάνωσης στο Ευρωπαϊκό Πρωτάθλημα του 2006 στο Γκέτεμποργκ.

Συμμετείχε επίσης τόσο στους Ολυμπιακούς Αγώνες του 2000 όσο και στους Ολυμπιακούς Αγώνες του 2004, αλλά δεν κατάφερε να περάσει από τα προκριματικά και στις δύο περιπτώσεις. Τερμάτισε 4η στο Παγκόσμιο Πρωτάθλημα του 2005. Το 2007 κέρδισε το χάλκινο μετάλλιο στο Παγκόσμιο Πρωτάθλημα της Οσάκα.

Στους Ολυμπιακούς Αγώνες του 2008 έφτασε στον τελικό των 400 μ. μετ΄ εμποδίων και τερμάτισε στην 5η θέση, ενώ με τη γυναικεία ομάδα 4 x 400 μέτρων έφτασε στα ημιτελικά. Στους Ολυμπιακούς Αγώνες του 2012 έφτασε στα ημιτελικά στα 400 μ. μετ΄ εμποδίων.

## Παραπομπές


Κατηγορία:Πολωνές αθλήτριες δρόμων μετ΄ εμποδίων
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Ζόφια Ατεσλάντερ

Η **Ζόφια Ατεσλάντερ** (πολωνικά: Zofia Atteslander) (12 Μαρτίου 1874, Λιμποζίτσα &ndash; περ. 1928, Βερολίνο) ήταν Πολωνή ζωγράφος, η οποία δραστηριοποιήθηκε από το 1889–1928 μεταξύ άλλων στο Βερολίνο, στο Παρίσι και στο Βίζμπαντεν.

## Βιογραφία
Αρχικά άρχισε να σπουδάζει ιδιωτικά με τον Γιάτσεκ Μαλτσέφσκι στην Κρακοβία, αργότερα με τους Φραντς φον Λένμπαχ και Χάινριχ Κνιρ (1862-1944), με τον Στανίσουαφ Γκροχόλσκι στο Μόναχο και από το 1902 με τον Άντολφ Χύλσελ στο Νταχάου. Ειδικεύτηκε στη ζωγραφική πορτρέτων και στη νεκρή φύση.

Κατά τη διάρκεια της παραμονής της στο Βίζμπαντεν, το 1904 ζωγράφισε πορτρέτα για τη Βασιλική Οικογένεια της Ρουμανίας. Κατά την παραμονή της στο Παρίσι το 1908 τιμήθηκε στο Σουαρέ Γάλλων Καλλιτεχνών. Το 1904, έλαβε μέρος στην Εταιρεία Κινήτρων για Καλές Τέχνες της Βαρσοβίας (*Towarzystwo Zachęty Sztuk Pięknych*), καθώς και το 1903, στην Εταιρεία των Φίλων των Καλών Τεχνών της Κρακοβίας (*Towarzystwo Przyjaukcióknyt*). Εκτός από την ελαιογραφία, ασχολήθηκε και με το σχέδιο παστέλ. Συχνά σημάδεψε τους πίνακές της με το «**Zo**». Οι τελευταίες τεκμηριωμένες πληροφορίες της Ζόφια Ατεσλάντερ προέρχονται από το 1928.

## Παραπομπές



Κατηγορία:Πολωνές ζωγράφοι
Κατηγορία:Πολωνοί ζωγράφοι του 20ού αιώνα
Κατηγορία:Πολωνοί ζωγράφοι του 19ου αιώνα
Χωροδεσποτεία

Η **χωροδεσποτεία**  υπήρξε ευρωπαικό μεσαιωνικό πολιτικό και κοινωνικό-οικονομικό σύστημα, σύμφωνα με το οποίο γινόταν η οργάνωση  και διοίκηση των κτημάτων του κλήρου και των αριστοκρατών. Αυτό το σύστημα διακυβέρνησης βρήκε άνθηση τόσο στην Ευρώπη, όσο και σε διάφορα μέρη της Βυζαντινής Αυτοκρατορίας, της Ιαπωνίας και αλλού κάτω από διαφορετικές ονομασίες και σε διαφορετικές χρονικές περιόδους. Αποτέλεσε πρόδρομο του φεουδαρχικού συστήματος στην Ευρώπη. Η κυριαρχία των μεγαλογαιοκτημόνων ήταν μια απαραίτητη συνθήκη εκείνη την εποχή των διαρκών αναταραχών και των συνεχών βαρβαρικών επιδρομών κατά τον 5ο και 6ο αιώνα. Ήταν ο μόνος τρόπος προστασίας της γης και των ανθρώπων εκείνης της εποχής.
μικρογραφία|Έπαυλη χωροδεσπότη

## Τρόπος λειτουργίας των κοινωνιών
Σε αυτό το σύστημα οι κατώτερες κοινωνικά ομάδες των κτημάτων, οι οποίοι ήταν δούλοι, κυρίως εργάτες και χειρώνακτες που ζούσαν γύρω από την κυρίως έπαυλη του άρχοντά τους, συγκροτώντας έτσι μια αγροτική συνοικία. Αυτοί οι εργάτες δούλευαν αποκλειστικά για τον ιδιοκτήτη της έπαυλης, ο οποίος τους προσέφερε προστασία και μερικές φορές το δικαίωμα να δουλεύουν ξεχωριστά κομμάτια γης για την κάλυψη δικών τους αναγκών. Το κέντρο κάθε χωροδεσποτικής κοινωνίας ήταν η προσωπική κατοικία του ιδιοκτήτη της συνοικίας, όπου και γινόταν συναντήσεις για θέματα κανόνων, διασκέδασης και διοίκησης. Οι κανονισμοί και τα έθιμα κάθε συνοικίας διέφεραν μεταξύ τους. Ο συνήθης δούλος δεν είχε καμία ελπίδα για οικονομική ανέλιξη, αφού ο άρχοντας είχε άμεση κυριαρχία και η εκμετάλλευση ήταν μονομερής για τους δούλους. Επιπλέον, υπήρχαν διαφορές μεταξύ όμορων δούλων σχετικά με τα καθήκοντά τους ακόμα και στην ίδια συνοικία, δεν είχαν όλοι τα ίδια προνόμια και τις ίδιες υποχρεώσεις, όλα αυτά καθοριζόταν αποκλειστικά από τον άρχοντα κάθε έπαυλης. 

## Διαφορά με την φεουδαρχία.
Υπάρχει συχνή ταύτιση χωροδεσποτείας και φεουδαρχίας, ωστόσο δεν μιλάμε για την ίδια περίσταση. Είναι δυο διαφορετικά συστήματα διοίκησης στην Μεσαιωνική Ευρώπη.

## Παραπομπές

## Εξωτερικοί σύνδεσμοι

*https://www.britannica.com/topic/manorialism
*https://study.com/academy/lesson/manorialism-vs-feudalism.html

Κατηγορία:Διοικητικά συστήματα στον Μεσαίωνα
Γιαν Ντροχογιόφσκι

[δεξιά|μικρογραφία| Ο τάφος του Ντροχογιόφσκι στο [Στρατιωτικό Κοιμητήριο Ποβόνσκι]]
Ο **Γιαν Ντροχογιόφσκι** (πολωνικά: Jan Marceli Drohojowski) (1901–1979) ήταν Πολωνός διπλωμάτης για τις κυβερνήσεις της Δεύτερης Πολωνικής Δημοκρατίας και αργότερα της πολωνικής εξόριστης κυβέρνησης και της Λαϊκής Δημοκρατίας της Πολωνίας.

## Βιογραφία
Γεννημένος στις 27 Ιανουαρίου 1901 στο Τάρνουφ, ο Ντροχογιόφσκι ξεκίνησε τη διπλωματική του σταδιοδρομία γύρω στις αρχές της δεκαετίας του 1920, αλλά αποσύρθηκε μετά το Πραξικόπημα του Μαΐου (Πολωνία) και μετανάστευσε στις Ηνωμένες Πολιτείες, όπου ήταν δημοσιογράφος για κάποιο πολωνο-αμερικανικό τύπο.

Μετά την έναρξη του Β΄ Παγκοσμίου Πολέμου, ασχολήθηκε με την πολωνική εξόριστη κυβέρνηση, όπου αρχικά εργάστηκε στην πολωνική πρεσβεία στις ΗΠΑ. Διετέλεσε επιτετραμμένος της Πολωνίας στην Κούβα (1942), εκπρόσωπος στην Κίνα (1942), πρόξενος στην Ιερουσαλήμ (1943) και στη συνέχεια έγινε υφυπουργός πληροφοριών και τεκμηρίωσης στην εξόριστη κυβέρνηση μέχρι το 1944. Μετά τον πόλεμο εντάχθηκε στη διπλωματική υπηρεσία της κομμουνιστικής πολωνικής κυβέρνησης και έγινε απεσταλμένος ή πρέσβης (οι πηγές ποικίλλουν) στο Μεξικό (1945-1951) και στην Αίγυπτο (1952-1952). Ήταν επίσης εκπρόσωπος της Πολωνίας στα Ηνωμένα Έθνη. Από τον Απρίλιο του 1952 έως τον Απρίλιο του 1953 ήταν διευθυντής της Powszechna Kasa Oszczędności Bank Polski (1952-1953). Έλαβε το Τάγμα της Αναγέννησης της Πολωνίας δύο φορές (το 1946 και το 1951). Μετά από μια εκκαθάριση, συνελήφθη και κρατήθηκε μέχρι το Μάρτιο του 1955. Πέρασε το υπόλοιπο της ζωής του ως συγγραφέας και δημοσιογράφος, δημοσιεύοντας πολλά βιβλία για τη Λατινική Αμερική, καθώς και τα απομνημονεύματά του.

Πέθανε στις 2 Ιανουαρίου 1979 στη Βαρσοβία.

## Προσωπική ζωή
Ο Γιαν Ντροχογιόφσκι παντρεύτηκε δύο φορές. Πρώτα γύρω στο 1930 παντρεύτηκε την κληρονόμο της εταιρείας πετρελαίου Texaco, Κάθριν Σίλβα Κορνέλ, με την οποία είχαν μια κόρη, την Καταζίνα Μάρια Ντροχογιόφσκα. Χώρισαν το 1935, με την Κορνέλ να ισχυρίζεται ότι ο Ντροχογιόφσκι «έλεγε ριψοκίνδυνες ιστορίες...[και] ήρθε για φαγητό με πιτζάμες». Ο Ντροχογιόφσκι ζήτησε, αλλά δεν έλαβε, διατροφή από την Κορνέλ, «μια ασυνήθιστη ένσταση στα δικαστικά χρονικά». Αργότερα, γύρω στο 1940, παντρεύτηκε τη συνάδελφό του διπλωμάτη, Νατάλια Ασκενάζι. Είχαν έναν γιο, τον Άνταμ Φραντσίσκο (Πάντσο) Ντροχογιόφσκι, που γεννήθηκε στο Μεξικό το 1947.

## Βιβλιογραφία

* *Jana Drohojewskiego wspomnienia dyplomatyczne* (1959)
* *Abraham Lincoln* (1962)
* *Meksyk bogów, krzyża i dolarów* (1962)
* *Indianin prezydentem Meksyku* (1964)
* *Religie i wierzenia w życiu Ameryki Łacińskiej* (1964)
* *Róg obfitości* (1967)
* *Ameryka Łacińska z bliska* (1968)
* *Polacy w Ameryce* (1976)

## Παραπομπές


Κατηγορία:Πολωνοί διπλωμάτες
Κατηγορία:Αποδέκτες του Τάγματος της Αναγέννησης της Πολωνίας (1944-1989)
Κατηγορία:Διοικητές του Τάγματος της Αναγέννησης της Πολωνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Πολοβίτσα Λακωνίας

Η **Πολοβίτσα** είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην Κοινότητα Πολοβίτσης και υπάγεται στη Δημοτική Ενότητα Φαρίδος, του Δήμου Σπάρτης.

Μνεία του χωριού γίνεται σε βενετσιάνικο έγγραφο του 1699. Μετά την Επανάσταση πολλές οικογένειες από διάφορα μέρη της Λακωνίας μετοίκησαν στο χωριό, όπως: *«ο Ξανθός Βενετσανάκης εκ χωρίου Καστάνιτσα της Μάνης, πάροικος του χωρίου Πολοβίτσα και Δημογέρων αυτού»*.

## Γεωγραφικές πληροφορίες
Η **Πολοβίτσα Λακωνίας** βρίσκεται σε υψόμετρο 499 μέτρων και έχει πληθυσμό 15 κατοίκων, σύμφωνα με την Απογραφή του 2011.

## Διοικητικές μεταβολές

## Παραπομπές


## Πηγές
* Γαβαλά Πέπης, *Συμβολαιογραφικές πράξεις του «μνήμονος Λακεδαίμονος κυρίου Γεωργίου Χαρτουλάρη»*, Εκδ. ΓΑΚ Λακωνίας, Σπάρτη, 2016.
* Μέρτζιου Κωνσταντίνου – Παπαδόπουλου Θωμά, «Ο Μυστράς και η περιφέρειά του εις τα Αρχεία της Βενετίας κατά την Ενετοκρατίαν (1687-1715)», *Λακωνικαί Σπουδαί* 12 (1994) 165-372.

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης